הדייג 
פרש דייג הרשת ביום סגריר; מצא אוצר ברשת ביום סגריר; אז מה צריך דייג אוצר כך סתם?; תפס אותו ביד, זרק אותו לים; לכל חכה יש שני קצוות; בכל קצה רוצים לחיות; ורק צריך עוד לברר; באיזה צד חיים יותר; פרש דייג הרשת ביום סגריר; מצא אישה ברשת ביום סגריר; אז מה צריך דייג אישה כך סתם?; תפס אותה ביד, זרק אותה לים; לכל חכה יש שני קצוות; בכל קצה רוצים לחיות; ורק צריך עוד לברר; באיזה צד חיים יותר; פרש דייג הרשת ביום סגריר; מצא כריש ברשת ביום סגריר; אז מה צריך כריש דייג כך סתם?; תפס את הדייג, זרק אותו לים; לכל חכה יש שני קצוות; וכל כריש רוצה לחיות; ורק צריך עוד לברר; מי משניהם יחיה יותר; 